ai4bharat/Pralekha huggingface dataset:
பிரதமர் அலுவலகம்
விஸ்வகர்மா ஜெயந்தியை முன்னிட்டு, செப்டம்பர் 17 அன்று பாரம்பரியக் கலைஞர்கள் மற்றும் கைவினைஞர்களுக்கான 'பி.எம் விஸ்வகர்மா' திட்டத்தை பிரதமர் தொடங்கி வைக்கிறார்
பாரம்பரிய கைவினைக் கலைகளில் ஈடுபட்டுள்ள மக்களுக்கு ஆதரவளிப்பதற்கும் அவர்களுக்கு திறன் அளிப்பதற்கும் பிரதமரின் தொலைநோக்குப் பார்வையிலிருந்து உத்வேகம் பெறுகிறது.
ரூ.13,000 கோடி செலவில் 'பிரதமரின் விஸ்வகர்மா' திட்டத்துக்கு மத்திய அரசு முழு நிதி வழங்கும்.
'பி.எம்.விஸ்வகர்மா'வின் பரந்த வரம்பு - இது பதினெட்டு கைவினைக் கலைகளை உள்ளடக்கும்
பிரதமர் விஸ்வகர்மா சான்றிதழ் மற்றும் அடையாள அட்டை மூலம் விஸ்வகர்மாக்களுக்கு அங்கீகாரம் வழங்கப்படும்
விஸ்வகர்மாக்களுக்கு கடன் உதவியும், திறன் மேம்பாட்டிற்கான பயிற்சியும் அளிக்கப்படும்.
விஸ்வகர்மா ஜெயந்தியை முன்னிட்டு, பிரதமர் திரு. நரேந்திர மோடி செப்டம்பர் 17 அன்று காலை 11 மணியளவில் புதுதில்லி, துவாரகாவில் உள்ள இந்தியா சர்வதேச மாநாடு மற்றும் கண்காட்சி மையத்தில் "பிஎம் விஸ்வகர்மா" என்ற புதிய திட்டத்தை தொடங்கி வைக்கிறார்.
பாரம்பரிய கைவினைப் பொருட்களில் ஈடுபட்டுள்ள மக்களுக்கு ஆதரவளிப்பது பிரதமரின் தொடர்ச்சியான நோக்கமாக இருந்து வருகிறது. கைவினைக் கலைஞர்கள் மற்றும் கைவினைஞர்களுக்கு நிதி ரீதியாக ஆதரவளிப்பது மட்டுமல்லாமல், பழங்கால பாரம்பரியம், கலாச்சாரம் மற்றும் மாறுபட்ட பாரம்பரியத்தை உயிர்ப்புடன் வைத்திருக்கவும், உள்ளூர் தயாரிப்புகள், கலை மற்றும் கைவினைப்பொருட்கள் மூலம் செழிக்கவும் இந்தக் கவனம் செலுத்தப்படுகிறது.
பிரதமர் விஸ்வகர்மா திட்டத்துக்கு மத்திய அரசு ரூ.13,000 கோடி நிதி வழங்கும். இந்தத் திட்டத்தின் கீழ், பயோமெட்ரிக் அடிப்படையிலான பி.எம் விஸ்வகர்மா போர்ட்டலைப் பயன்படுத்தி பொது சேவை மையங்கள் மூலம் விஸ்வகர்மாக்கள் இலவசமாக பதிவு செய்யப்படுவார்கள். அவர்களுக்கு பிரதமர் விஸ்வகர்மா சான்றிதழ் மற்றும் அடையாள அட்டை, அடிப்படை மற்றும் மேம்பட்ட பயிற்சி சம்பந்தப்பட்ட திறன் மேம்பாடு, உபகரண ஊக்கத்தொகை ரூ .15,000, ரூ.1 லட்சம்  மற்றும் ரூ .2 லட்சம்  வரை பிணையற்ற கடன் ஆதரவு 5% சலுகை வட்டி விகிதத்தில் வழங்கப்படும், டிஜிட்டல் பரிவர்த்தனைகளுக்கான ஊக்கத்தொகை மற்றும் சந்தைப்படுத்தல் ஆதரவு வழங்கப்படும்.
விஸ்வகர்மாக்கள் தங்கள் கரங்கள் மற்றும் கருவிகளுடன் பணிபுரியும் குரு-சிஷ்ய பரம்பரை அல்லது குடும்ப அடிப்படையிலான பாரம்பரிய திறன்களை வலுப்படுத்துவதையும் வளர்ப்பதையும் இத்திட்டம் நோக்கமாகக் கொண்டுள்ளது. கைவினைஞர்களின் தயாரிப்புகள் மற்றும் சேவைகளின் தரத்தையும் அணுகலையும் மேம்படுத்துவதிலும், அவை உள்நாட்டு மற்றும் உலகளாவிய மதிப்பு சங்கிலிகளுடன் ஒருங்கிணைக்கப்படுவதை உறுதி செய்வதிலும் பிரதமர் விஸ்வகர்மாவின் முக்கிய கவனம் உள்ளது.
இந்தத் திட்டம் இந்தியா முழுவதும் உள்ள கிராமப்புற மற்றும் நகர்ப்புறங்களில் உள்ள கைவினைக் கலைஞர்கள் மற்றும் கைவினைஞர்களுக்கு ஆதரவை வழங்கும். பிரதமர் விஸ்வகர்மா திட்டத்தின் கீழ் பதினெட்டு பாரம்பரிய கைவினைக் கலைகள் சேர்க்கப்படும். இவர்களில்  தச்சர் ;  படகு தயாரிப்பாளர்;  கவசம்;  கொல்லர்;  சுத்தியல் மற்றும் கருவிகள் செய்பவர்;  பூட்டு தொழிலாளி;  பொற்கொல்லர்;  குயவர்;  சிற்பி, கல் உடைப்பவர்;  காலணிகள் தைப்பவர் ;  கொத்தனார் ;  கூடை / பாய் / துடைப்பம் தயாரிப்பாளர் / கயிறு நெசவாளர்;  பொம்மை மற்றும் பொம்மை தயாரிப்பாளர் ;  முடிதிருத்துபவர்;  மாலை செய்பவர்;  சலவைத் தொழிலாளி;  தையல்காரர்;  மீன்பிடி வலை தயாரிப்பாளர்.
பிரதமர் அலுவலகம்
புதிய தொழில் முனைவோருடன் ஜனவரி 15 அன்று பிரதமர் கலந்துரையாடவுள்ளார்
புதிய தொல்முனைவோர் ஆறு மையப் பொருள்கள் குறித்து பிரதமர் முன்னிலையில் விளக்கம் அளிக்கவுள்ளனர்
பிரதமர் மோடியின் தொடர்ச்சியான கலந்துரையாடல் முயற்சி நாட்டில் புதிய தொழில் நடைமுறைக்கு ஊக்கமளிக்கும்
புதிய தொழில் முனைவோருடன் பிரதமர் திரு நரேந்திர மோடி 2022 ஜனவரி 15 அன்று காலை 10,30 மணிக்கு காணொலி காட்சி மூலம் கலந்துரையாடுவார்.
வேளாண்மை, சுகாதாரம், நிறுவன நடைமுறைகள், வின்வெளி, தொழில்துறை 4.0, ஃபின்டெக், சுற்றுச்சூழல் உள்ளிட்ட பல்வேறு துறைகளில் புதிய தொழில்முனைவோர் இந்தக் கலந்துரையாடலின் பகுதியாக இருப்பார்கள். வேர்களிலிருந்து வளர்ச்சி, டிஎன்ஏ-வை அசைத்தல், உள்ளுரிலிருந்து உலகம் வரை, தொழில்நுட்பத்தின் எதிர்காலம், உற்பத்தித்துறையின் சாம்பியன்களை உருவாக்குதல், நீடித்த வளர்ச்சி என்ற மையப்பொருள்கள் அடிப்படையில் 150க்கும் அதிகமான தொழில்முனைவோர் ஆறு பணிக்குழுக்களாக பிரிக்கப்படுவார்கள். இந்தக் கலந்துரையாடலில் அவரவர்களுக்கு ஒதுக்கப்பட்ட மையப்பொருள்கள் மீது ஒவ்வொரு குழுவினரும் பிரதமர் முன்னிலையில் விளக்கமளிப்பார்கள். நாட்டில் புதிய கண்டுபிடிப்புகளை இயக்குவதன் மூலம் தேசிய தேவைகளுக்கு புதிய தொழில்கள் எவ்வாறு பங்களிக்க முடியும் என்பதை புரிந்துகொள்வது இந்தக் கலந்துரையாடலின் நோக்கமாகும்.
சுதந்திரத்தின் 75வது ஆண்டுப் பெருவிழாவின் ஒரு பகுதியாக “புதிய கண்டுபிடிப்பு நடைமுறையைக் கொண்டாடுவோம்” என்ற ஒரு வார கால நிகழ்வை 2022 ஜனவரி 10 முதல் 16 வரை தொழில், வர்த்தக அமைச்சகத்தின் டிபிஐஐடி நடத்துகிறது. இந்த நிகழ்வு இந்திய புதிய தொழில் முன்முயற்சி தொடக்கத்தின் ஆறாவது ஆண்டினைக் குறிப்பதாகும்.
நாட்டின் வளர்ச்சிக்கு புதிய தொழில்களின் ஆற்றல் குறிப்பிடித்தக்க பங்களிப்பு செய்யும் என்பதில் பிரதமர் உறுதியான நம்பிக்கை உள்ளவர். இது 2016ல் இந்தியாவில் புதிய தொழில்கள் முன்முயற்சி தொடங்கப்பட்டதில் பிரதிபலித்தது. புதிய தொழில்களின் வளர்ச்சி மற்றும் மேம்பாட்டை அதிகப்படுத்துவதற்கான சூழ்நிலையை அளிப்பதற்கு அரசு பணியாற்றிவருகிறது. இது நாட்டின் புதிய தொழில் நடைமுறையில் பெருமளவு தாக்கத்தை ஏற்படுத்தியுள்ளது. மேலும், நாட்டின் ஐந்து கோடிக்கும் அதிகமான முதலீட்டு தொழில்நிறுவனங்களின் வளர்ச்சிக்கு வழிவகுக்கிறது.
பிரதமர் அலுவலகம்
உத்தரகாண்ட் முதல்வராக திரு தீரத் சிங் ராவத் பொறுப்பேற்றதற்கு பிரதமர் வாழ்த்து
உத்தரகாண்ட் முதல்வராக திரு தீரத் சிங் ராவத் பொறுப்பேற்றதற்கு பிரதமர் திரு நரேந்திர மோடி வாழ்த்து தெரிவித்துள்ளார்.
சுட்டுரையில் பிரதமர் விடுத்துள்ள செய்தியில், ‘‘உத்தரகாண்ட் முதல்வராக திரு தீரத் சிங் ராவத் பொறுப்பேற்றதற்கு வாழ்த்துக்கள். மிகப் பறந்த நிர்வாக மற்றும் இயக்க அனுபவத்தை அவர் தன்னுடன் கொண்டு வருகிறார்.
அவரது தலைமையின் கீழ், முன்னேற்றத்தின் புதிய உச்சத்தை உத்தரகாண்ட் தொடும் என நம்புகிறேன்’’ என குறிப்பிட்டுள்ளார்.
தகவல் மற்றும் ஒலிபரப்பு அமைச்சகம்
புனே இந்திய திரைப்படம் மற்றும் தொலைக்காட்சி நிறுவனம் , கொல்கத்தா சத்யஜித்ரே திரைப்பட மற்றும் தொலைக்காட்சி நிறுவனம்  ஆகியவற்றில் மாணவர் சேர்க்கைக்கு இந்த ஆண்டு முதல் பலநிலை தேர்வு நடைமுறை
திரைப்படத் தயாரிப்பு மற்றும் தொலைக்காட்சி நிகழ்ச்சி தயாரிப்பு ஆகியவற்றில் முன்னணி கல்வி நிறுவனங்களான புனேயில் உள்ள இந்திய திரைப்படம் மற்றும் தொலைக்காட்சி நிறுவனம் , கொல்கத்தாவில் உள்ள சத்யஜித்ரே திரைப்பட மற்றும் தொலைக்காட்சி நிறுவனம்  ஆகியவற்றில் சேர விரும்புவோர் இந்த ஆண்டு முதல் பலநிலைத் தேர்வு முறையைச் சந்திக்க வேண்டும்.
இந்தத் தேர்வின் முதல் நிலையில், கூட்டு நுழைவுத் தேர்வு  என்ற அகில இந்திய எழுத்துத் தேர்வில் வெற்றி பெற வேண்டும். இந்த 3 மணி நேர எழுத்துத் தேர்வு வினாத்தாளில் புறநிலை வகை வினாக்களும், அகநிலை வினாக்களும் இடம் பெற்றிருக்கும். நாட்டில் உள்ள 26 மையங்களில் இந்தத் தேர்வு நடைபெறும். ஜெஇடி 2020 தேர்வில் விண்ணப்பதாரர்கள் பெற்ற மதிப்பெண் அடிப்படையில் எஃப்டிஐஐ, எஸ்ஆர்எஃப்டிஐ ஆகிய இரண்டு நிறுவனங்களும் விண்ணப்பதாரர்களுக்கு இரண்டாம் நிலையில் பங்கேற்பதற்கு அழைப்புக் கடிதங்களை அனுப்பும். இரண்டாம் நிலைத் தேர்வு நெறிப்படுத்தும் தொடக்கநிலை தேர்வாக இருக்கும். இதனையடுத்து 3-ம் நிலையில் நேர்முகத்தேர்வும் நடைபெறும். இந்த 3 நிலைகளையும் வெற்றிகரமாக முடித்த மாணாக்கர் 2020ஆம் கல்வி ஆண்டில் முழு நேர முறையான படிப்புகளில் சேர்க்கப்படுவார்கள்.
இந்த ஆண்டு ஜெஇடி 2020 தேர்வை எஸ்ஆர்எஃப்டிஐ நடத்துகிறது. இந்தத் தேர்வு 15.02.2020 சனிக்கிழமை பிற்பகல் மற்றும் 16.02.2020 ஞாயிற்றுக்கிழமை முற்பகல் பிற்பகல் இரு அமர்வுகளிலும் நடைபெறும். ஜெஇடி 2020 குறித்த தகவலை பரப்புவதற்காக நாடெங்கும் பல்வேறு நுழைவுத் தேர்வு கருத்தரங்குகள் நடத்தப்பட உள்ளன. விருப்பம் உள்ள மாணவர்கள் தங்களுக்கு சவுகரியப்பட்ட தேதி மற்றும் இடங்களில் இவற்றில் பங்கேற்றுப் பயனடையலாம்.
சென்னையில் இந்த நுழைவுத் தேர்வு கருத்தரங்கு, சென்னை ஆயிரம் விளக்கு கிழக்குப் பகுதியில், அண்ணா சாலை, இலக்கம் 604-ல் உள்ள தென்னிந்திய திரைப்பட வர்த்தக சபையின் மன்றத்தில் 19.01.2020 ஞாயிற்றுக்கிழமை அன்று காலை மணி 10.30 முதல் பிற்பகல் 1.00 மணி வரை நடைபெறும். இதில் பங்கேற்பதற்கு முன்பதிவு அவசியம் இல்லை. இக்கருத்தரங்கில் எவர் வேண்டுமானாலும் கலந்து கொள்ளலாம்.
படிப்பு விவரங்கள் மற்றும் தேர்வு விவரங்கள் குறித்த தகவல்களுக்கு கீழ்கண்ட இணையதளத்தைப் பார்க்கவும்.
https://applyadmission.net/jet2020
http://ftii.ac.in/
http://srfti.ac.in/
----
((Visitor Counter : 141
நிலக்கரி அமைச்சகம்
2022-23-ம் ஆண்டுக்கான ஏல நடவடிக்கைகளை இறுதி செய்தது நிலக்கரி அமைச்சகம்
2022-23-ஆம் ஆண்டுக்கான ஏல நடவடிக்கைகளை மத்திய நிலக்கரி அமைச்சகம் இறுதி செய்துள்ளது; இந்த நடவடிக்கையில் கீழ்காணும் திட்டங்களுக்கு சிறப்புக் கவனம் செலுத்தப்பட்டுள்ளது :
- பழுப்பு ஹைட்ரஜன்
- சாதாரண மாற்றம் / எரிசக்தி மாற்றம்
- நிலக்கரிச் சுரங்க வருங்கால வைப்பு நிதி அமைப்பை மறுசீரமைத்தல்
- நிலக்கரி எடுத்துச் செல்லுதல்
- இயந்திரங்கள் & அளவிடக்கூடிய அளவுருக்கல் மட்டக்குறியிடல் 
- கோல் இந்திய நிறுவன சுரங்கங்களை அவுட்சோர்சிங் ஆக்குதல்
- நிலக்கரி வர்த்தக அமைப்பு
- நிலக்கரிக்கான ஒழுங்கு நடைமுறை
- பயிற்சி
- நிலக்கரித்துறை பெருநிறுவன மறுசீரமைப்பு
- தரப் பிரச்சினைகள்
- லிக்னைட் எரிவாயுவாக்குதல்
- சமையல் நிலக்கரி செயல்திட்டம்
- நிலக்கரி விலை சீர்திருத்தங்கள்
- எதிர்கால செயல்திட்டங்கள்
- நிலக்கரியிலிருந்து ரசாயனப் பொருட்கள் தயாரிப்பு
- கோல் இந்தியா நிறுவனத்தை பல்வகைப்படுத்துதல்
- மாபெரும் ஊடக பிரச்சார இயக்கம்
- பெருநிறுவன சமூக பொறுப்புணர்வு நிதி செயல்பாடுகளை உன்னிப்பாகக் கண்காணித்தல்
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1832813
பொருளாதார விவகாரங்களுக்கான மத்திய அமைச்சரவைக் குழு
ஐந்தாண்டுகளுக்கு ரூ 1,600 கோடியில் ஆயுஷ்மான் பாரத் டிஜிட்டல் மிஷன் திட்டத்தை செயல்படுத்த அமைச்சரவை ஒப்புதல்
இந்திய அரசின் சுகாதாரம் மற்றும் குடும்ப நல அமைச்சகத்தின் ஆயுஷ்மான் பாரத் டிஜிட்டல் இயக்கம் என்ற மத்தியத் துறைத் திட்டத்தை ரூ 1,600 கோடி மதிப்பீட்டில் ஐந்து ஆண்டுகளுக்கு தேசிய அளவில் செயல்படுத்த பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இத்திட்டத்தை செயல்படுத்தும் நிறுவனமாக தேசிய சுகாதார ஆணையம் இருக்கும்.
சுகாதாரச் சேவைகள் சூழலியலில் டிஜிட்டல் சுகாதாரத் தீர்வுகள் மகத்தான பலனைத் தருகின்றன. கோவின், ஆரோக்கிய சேது மற்றும் இ-சஞ்சீவனி ஆகிய செயலிகள் சுகாதாரச் சேவைகளுக்கான அணுகலை மேம்படுத்துவதில் தொழில்நுட்பம் வகிக்கக்கூடிய பங்கை நிரூபித்துள்ளன. இருப்பினும், தொடர்ச்சியான கவனிப்பு மற்றும் வளங்களைத் திறம்படப் பயன்படுத்துவதற்கு இத்தகைய தீர்வுகளை ஒருங்கிணைக்க வேண்டிய அவசியம் உள்ளது.
ஜன்தன், ஆதார் மற்றும் கைபேசி ஆகிய மூன்றின் மீதும் மற்றும் அரசின் பிற டிஜிட்டல் முயற்சிகள் வடிவிலும் அமைக்கப்பட்ட அடித்தளங்களின் அடிப்படையில், பரந்த அளவிலான வசதிகளை வழங்குவதன் மூலம் தடையற்ற ஆன்லைன் சேவை தளத்தை ஆயுஷ்மான் பாரத் டிஜிட்டல் இயக்கம் உருவாக்குகிறது.
தரவு, தகவல் மற்றும் உள்கட்டமைப்புச் சேவைகள், ஆரோக்கியம் தொடர்பான தனிப்பட்ட தகவல்களின் பாதுகாப்பு, ரகசியத்தன்மை மற்றும் தனியுரிமை ஆகியவற்றை உறுதி செய்து, வெளிப்படையான, செயல்திறன் மிக்க டிஜிட்டல் சேவைகளை இதன் மூலம் வழங்க முடியும்.
ஆயுஷ்மான் பாரத் டிஜிட்டல் இயக்கத் திட்டத்தின் கீழ், தங்கள் ஆபா  எண்களை மக்கள் உருவாக்கிக் கொள்ள முடியும். அவர்களின் டிஜிட்டல் சுகாதாரப் பதிவுகளை அதனுடன் இணைக்கவும் முடியும். சுகாதாரச் சேவை வழங்குநர்களால் மருத்துவ அடிப்படை முடிவுகள் எடுக்கும் திறனை மேம்படுத்துவதற்கும் இது உதவும். தொலைமருத்துவம் போன்ற தொழில்நுட்பங்களைப் பயன்படுத்துவதை ஊக்குவிப்பதன் மூலமும், சுகாதாரச் சேவைகளை நாடு முழுவதும் எளிதில் பெரும் வசதியைச் செயல்படுத்துவதன் மூலமும் தரமான சுகாதாரப் பாதுகாப்பிற்கான சமமான அணுகலை இந்தப் பணி மேம்படுத்தும்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1801322
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
இந்தியாவின் வளர்ச்சி இலக்குகளை அடைய முழுமையான அணுகுமுறை அவசியம்: மத்திய அமைச்சர் திரு ஹர்தீப் சிங் புரி
இந்தியாவின் வளர்ச்சி இலக்குகளை அடையவும் அதே வேளையில் நிலைத்தன்மையைத் தக்கவைத்துக் கொள்ளவும் முழுமையான அணுகுமுறை அவசியம் என்று மத்திய வீட்டுவசதி மற்றும் நகர்ப்புற விவகாரங்கள் இணையமைச்சர்  திரு ஹர்தீப் சிங் புரி வலியுறுத்தியுள்ளார். 12-வது க்ரிஹா காணொலி உச்சிமாநாட்டின் துவக்க விழாவில் கலந்துகொண்டு பேசுகையில் அவர் இதைத் தெரிவித்தார்.
பெருகிவரும் நகரமயமாக்கலினால் தற்போதைய தேவைகளை பூர்த்தி செய்வதுடன் எதிர்கால தலைமுறையினரின் தேவைகளை நிறைவேற்றும் மிகப்பெரிய பொறுப்பு நகரங்களின் முன் இருப்பதாக அவர் தெரிவித்தார். நகரங்களில் உள்ள உலகத் தரத்திலான சிறந்த உள்கட்டமைப்பு வசதிகள் பெருந்தொற்று போன்ற அசாதாரண சூழ்நிலைகளில் நமக்கு மிகவும் உதவிகரமாக இருந்தன என்று கூறிய அமைச்சர், வீடு மற்றும் ரியல் எஸ்டேட் துறையில் ஏராளமான கட்டுமான தொழில்நுட்பம் சார்ந்த சீர்திருத்தங்களை நடைமுறைப்படுத்தி வருவதாகத் தெரிவித்தார்.
கட்டுமான தொழில்நுட்ப ஆண்டை  முன்னிட்டு சர்வதேச வீடுகள் தொழில்நுட்ப சவால்- இந்தியா என்னும் நிகழ்ச்சியில் ‘ஆறு இலகுவான வீடு' திட்டத்திற்காக பங்கேற்ற 54 தொழில்நுட்பங்களில் ஆறு புதுமையான தொழில்நுட்பங்கள் தேர்ந்தெடுக்கப்பட்டதாக அவர் கூறினார். தமிழகத்தின் சென்னை, மத்திய பிரதேசத்தின் இந்தோர், குஜராத்தின் ராஜ்கோட், ஜார்கண்டின் ராஞ்சி, திரிபுராவின் அகர்தலா, உத்தரப் பிரதேசத்தின் லக்னோ ஆகிய 6 இடங்களில் தலா 1000 வீடுகள் நவீன உள்கட்டமைப்பு வசதிகளுடன் உருவாக்கப்படும் என்று அவர் கூறினார்.
இந்த நிகழ்ச்சியில் குடியரசுத் துணைத் தலைவர் திரு எம் வெங்கையா நாயுடு, க்ரிஹா குழுவின் சஞ்சிகை மற்றும் புத்தகத்தை வெளியிட்டு பேசினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680763
(Visitor Counter : 173
பிரதமர் அலுவலகம்
பிரதமர் திரு நரேந்திர மோடி மற்றும் நெதர்லாந்து பிரதமர் மேன்மை தங்கிய திரு மார்க் ரூட்டே இடையே தொலைபேசி உரையாடல்
நெதர்லாந்து பிரதமர் மேன்மை தங்கிய திரு மார்க் ரூட்டே-யுடன் பிரதமர் திரு நரேந்திர மோடி இன்று தொலைபேசியில் உரையாடினார்.
தண்ணீர் குறித்த உத்தி வகுத்தலில் பங்களிப்பு, வேளாண்மையின் முக்கிய பிரிவுகளில் ஒத்துழைப்பு, உயர்தொழில்நுட்பம் மற்றும் வளர்ந்து வரும் துறைகளில் இருதரப்பு ஒத்துழைப்புக்கான ஆர்வம் உட்பட இந்தியா – நெதர்லாந்து இடையேயான இருதரப்பு உறவுகள் குறித்து இரு தலைவர்களும் விவாதித்தனர். இந்தியா – ஐரோப்பிய ஒன்றிய உறவுகள், இந்தியா பசிபிக் பகுதியில் ஒத்துழைப்பு உள்ளிட்ட பிராந்திய மற்றும் உலகளாவிய விஷயங்களில் இருதலைவர்களும் கருத்துக்களை பரிமாறிக் கொண்டனர்.
தொடர்ச்சியான உயர்நிலை பயணங்கள் மற்றும் கலந்துரையாடல்களுடன் இந்தியா – நெதர்லாந்து உறவுகள் அண்மை ஆண்டுகளில் பிரமாண்டமான வளர்ச்சியை பெற்றுள்ளன. 2021 ஏப்ரல் 9 அன்று இரு பிரதமர்களும், இணையவழி உச்சிமாநாட்டில் பங்கேற்றனர். பின்னர், தொடர்ச்சியாக பேசி வருகின்றனர். இந்த இணையவழி உச்சிமாநாட்டின் போது நெதர்லாந்துடன் தண்ணீர் குறித்த உத்தி வகுத்தல் பங்களிப்பு தொடங்கப்பட்டது.
இந்த ஆண்டில் இந்தியாவும் நெதர்லாந்தும் தூதரக உறவுகள் ஏற்படுத்தப்பட்டதன் 75-வது ஆண்டினை கூட்டாக நினைவுகூர்கின்றன. இந்த சிறப்பான அம்சம் 2022 ஏப்ரல் 4 முதல் 7 வரை நெதர்லாந்துக்கு குடியரசுத் தலைவரின் அரசுமுறைப் பயணத்தின் மூலம் கொண்டாடப்பட்டது.
பிரதமர் அலுவலகம்
சிட்னி உரையாடலில் பிரதமர் சிறப்புரை வழங்குகிறார்
நவம்பர் 18, 2021 அன்று இந்திய நேரப்படி காலை 9 மணிக்கு சிட்னி உரையாடலில் பிரதமர் திரு நரேந்திர மோடி சிறப்புரை ஆற்றுவார். ஆஸ்திரேலியப் பிரதமரின் அறிமுகவுரைக்கு பிறகு இந்தியாவின் தொழில்நுட்ப பரிணாம வளர்ச்சி மற்றும் புரட்சி என்ற கருப்பொருளில் பிரதமர் பேசுவார்.
2021 நவம்பர் 17 முதல் 19 ஆம் தேதி வரை சிட்னி உரையாடல் நடைபெறுகிறது. இது ஆஸ்திரேலிய வியூகக் கொள்கை நிறுவனத்தின் முன்முயற்சியாகும். புதிய யோசனைகளை உருவாக்கவும், வளர்ந்து வரும் மற்றும் முக்கியமான தொழில்நுட்பங்களால் ஏற்படும் வாய்ப்புகள் மற்றும் சவால்களைப் பற்றி விவாதிக்கவும், பொதுவான புரிதலை நோக்கி செயல்படவும் அரசியல், வணிக மற்றும் அரசாங்கத் தலைவர்களை இது ஒன்றிணைக்கும்.
ஆஸ்திரேலிய பிரதமர் திரு ஸ்காட் மோரிசன் மற்றும் ஜப்பான் முன்னாள் பிரதமர் திரு ஷின்சோ அபே ஆகியோரின் முக்கிய உரையும் இந்நிகழ்வில் இடம்பெறவுள்ளது.
புவி அறிவியல் அமைச்சகம்
தெற்கு ஆசிய ‘திடீர் மழை, வெள்ள வழிகாட்டுதல் சேவைகள் குழு’ தொடக்கம்
தெற்கு ஆசியாவிலேயே முதன் முறையாக இந்தியா, வங்கதேசம், பூட்டான், நேபாளம் மற்றும் இலங்கை ஆகியவை இணைந்த திடீர் மழை வெள்ள வழிகாட்டும் சேவைகள் குழுவை கடந்த 22-ம் தேதியன்று மத்திய புவி அறிவியல் அமைச்சகத்தின் செயலாளர் திரு.எம்.ராஜீவன் தொடங்கியுள்ளார்.
திடீர் மழை வெள்ள வழிகாட்டும் சேவைகள் குழு காணொலி காட்சி வாயிலாக தொடங்கப்பட்டது. தொடக்க நிகழ்வில் சர்வதேச அளவிலான, இந்தியாவைச் சேர்ந்த வானியல் வல்லுநர்கள் பங்கேற்றனர்.
நிகழ்வின் தலைமை விருந்தினரான திரு.எம்.ராஜீவன் தமது தொடக்க உரையில், திடீர் மழை வெள்ள வழிகாட்டும் சேவைகள் குழுவின் செயல்பாட்டை மேலும் மேம்படுத்த மண்ணின் ஈரப்பதம் மற்றும் மழைப்பொழிவுக்கான கண்காணிப்பு இணைப்புகளை விரிவாக்க வேண்டியதன் அவசியம் குறித்து பேசினார். வானிலை குறித்த தகவல்கள் சம்பந்தப்பட்ட பேரழிவு மேலாண்மை அதிகாரிக்கு சரியான நேரத்துக்கு சென்று சேர சமூக வலைதள உபயோகம் உள்ளிட்டவற்றுடன் பங்கேற்பாளர்களைக் கொண்ட தானியங்கி முறையிலான தகவல் பரவல் முறை உருவாக்கப்பட உள்ளது. உறுப்பினர் நாடுகளுடன் பிராந்திய & சர்வதேச ரீதியிலான ஒத்துழைப்புக்காக, பிராந்தியத்தில் சேவைகளை மேம்படுத்துதல் பரமாரித்தல், நிபுணத்துவம், தகவல்களைப் பரிமாறிக் கொள்ள உலக வானியல் அமைப்பு & நீரியல் ஆராய்ச்சி மையம் ஆகியவற்றை வலுப்படுத்த வேண்டும் என்று திரு ராஜீவன் வலியுறுத்தினார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:https://pib.gov.in/PressReleasePage.aspx?PRID=1667043
------
(Visitor Counter : 228
நிதி அமைச்சகம்
மாநில நிதி அமைச்சர்களுடன் பட்ஜெட்டுக்கு முந்தைய ஆலோசனையை மத்திய நிதி அமைச்சர் திருமதி நிர்மலா சீதாராமன் நடத்தினார்
2022-23 மத்திய பட்ஜெட்டுக்கு முன்னதாக மாநிலங்கள் மற்றும் யூனியன் பிரதேசங்களின்  நிதி அமைச்சர்களுடன் இன்று நடைபெற்ற ஆலோசனைக்கு மத்திய நிதி மற்றும் பெருநிறுவன விவகாரங்களுக்கான அமைச்சர் திருமதி நிர்மலா சீதாராமன் தலைமை தாங்கினார்.
மத்திய நிதி இணை அமைச்சர், முதல்வர்கள், துணை முதல்வர்கள், மாநில நிதி அமைச்சர்கள், அமைச்சர்கள் மற்றும் மத்திய அரசின் மூத்த அதிகாரிகள் கூட்டத்தில் கலந்து கொண்டனர்.
அனைத்து பங்கேற்பாளர்களையும் வரவேற்ற மத்திய நிதி செயலாளர், இந்த ஆலோசனைக் கூட்டத்தின் முக்கியத்துவத்தை விளக்கினார். மிக மோசமான பெருந்தொற்று காலத்தின் போது தங்கள் மாநிலங்கள்/யூனியன் பிரதேசங்களுக்கு கடன் வாங்கும் வரம்புகளை அதிகரித்தல், மாநிலங்களுக்கு மீண்டும் கடன்களை வழங்குதல், மூலதன செலவினங்களுக்கான சிறப்பு உதவி உள்ளிட்ட ஆதரவிற்காக மத்திய நிதி அமைச்சருக்கு பெரும்பாலான பங்கேற்பாளர்கள் நன்றி தெரிவித்தனர்.
பட்ஜெட் உரையில் சேர்ப்பதற்கான பல ஆலோசனைகளை மத்திய நிதியமைச்சருக்கு பங்கேற்பாளர்கள் வழங்கினர். 2022-23 மத்திய பட்ஜெட் குறித்த பங்கேற்பாளர்களின் உள்ளீடுகள் மற்றும் ஆலோசனைகளுக்கு நிதி அமைச்சர் நன்றி தெரிவித்ததோடு, ஒவ்வொரு முன்மொழிவையும் ஆய்வு செய்வதாக உறுதியளித்தார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1786326
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கோவிட் 19 நோய்க்கு எதிரான நடவடிக்கைகள் குறித்து, மத்திய பணியாளர் பொதுமக்கள் குறைதீர்ப்பு மற்றும் ஓய்வூதியதாரர்கள் அமைச்சகத்துடன், மத்திய இணை அமைச்சர் டாக்டர் ஜிதேந்திர சிங் தலைமையிலான பரிசீலனைக் கூட்டம்
மத்திய பணியாளர், பயிற்சித்துறை, , நிர்வாக சீர்திருத்தம், பொதுமக்கள் குறை தீர்ப்புத் துறை  ஓய்வூதியர், ஓய்வூதியர் நலத்துறை  ஆகிய துறைகளுடன் வடகிழக்கு மண்டல வளர்ச்சித் துறைக்கான மத்திய இணை அமைச்சர் ; பிரதமர் அலுவலகம், பணியாளர், பொதுமக்கள் குறைதீர்ப்பு, ஓய்வூதியம் அணுசக்தித் துறை, விண்வெளித்துறை இணை அமைச்சர் டாக்டர் ஜிதேந்திர சிங், காணொளி மாநாட்டின் மூலமாக இன்று விரிவான பரிசீலனை மேற்கொண்டார்.
முதலாவதாக, மத்திய பணியாளர், பயிற்சித்துறை, ஊரடங்கு காலத்தின் போது மேற்கொண்ட நடவடிக்கைகளையும், ஊரடங்கு விலக்கிக் கொள்ளப்பட்ட பிறகு, இயல்பு நிலையைக் கொண்டு வருவதற்கு எந்த அளவிற்குத் தயார் நிலையில் உள்ளது என்பதையும் குறித்து அமைச்சர் பரிசீலித்தார்., கிரக கல்யாண் கேந்திராக்களில் முகக் கவசங்களைத் தயாரிப்பதற்கான தையல் பணிகள் நடைபெற்று வருகின்றன. பணிகளில் உயர் முன்னுரிமை உள்ளவை கண்டறியப்பட்டு, அவை, இல்லங்களிலிருந்து செய்து முடிக்கப்பட்டுவிடும். கூடுதல் செயலர்கள், இணைச் செயலர்கள், இந்தப் பணிகள் குறித்த முன்னேற்றங்களை உற்று கண்காணித்து வருகிறார்கள். கோவிட் 19 நோய் தொடர்பான விஷயங்கள் குறித்து, அரசாங்கத்திலும்,வெளியிலும் உள்ள பணியாளர்களைப் பயிற்றுவிப்பதற்காக அரசின் ஒருங்கிணைந்த ஆன்லைன் பயிற்சித் திட்டம் செயல்படுத்தப்பட்டு வருகிறது.
பொதுமக்கள் குறை தீர்ப்புத் துறையைப் பொறுத்தவரை கோவிட் 19 குறித்த குறைதீர்க்கும் தேசிய கண்காணிப்பு முகப்புப்பெட்டி  1 ஏப்ரல் 2020 அன்று தொடங்கப்பட்டது என்றும், இந்த இணையதளத்தில், 6 ஏப்ரல் 2020 அன்று வரை பத்தாயிரத்து 659 பொதுமக்கள் குறைகள் வரப் பெற்றுள்ளன என்றும் அமைச்சரிடம் தெரிவிக்கப்பட்டது. இந்த இணையதளத்தில் பொதுமக்கள் குறைகள் 1 ஏப்ரல் 20 அன்று, 333 ஆக இருந்தது. இது 6 ஏப்ரல் 20 அன்று 2343 ஆக அதிகரித்துள்ளது. கோவிட் 19 தொடர்பான பொதுமக்கள் குறைகளை, முன்னுரிமை அடிப்படையில், மூன்று நாட்களுக்குள் தீர்வு காண வேண்டும் என்று, அனைத்து அமைச்சகங்கள், துறைகள் மற்றும் மாநில அரசுகளுக்கு அறிவுரையின் படி பொதுமக்கள் குறை தீர்ப்புத் துறை அனுப்பியுள்ளது என்று அமைச்சரிடம் தெரிவிக்கப்பட்டது.
ஓய்வூதியத் துறையைப் பொறுத்தவரை உலக அளவிலான நோயான கோவிட் 19 நோய் தொடர்பாக மேற்கொள்ள வேண்டிய முன்னெச்சரிக்கை நடவடிக்கைகள் குறித்து, ஓய்வூதியதாரர்களுக்கு சுமார் நான்கு இலட்சம் குறுஞ்செய்திகள் அனுப்பப்பட்டுள்ளன என்று டாக்டர் சிங்கிடம் தெரிவிக்கப்பட்டது. துறை சார்பாக, 09 04 2020 அன்று அனைத்திந்திய மருத்துவ அறிவியல் கழகம் எய்ம்ஸ் மருத்துவமனையின் முதியோர்களுக்கான மருத்துவத் துறையின் மூத்த மருத்துவர் ஒருவரைக் கொண்டு காணொளி மாநாட்டின் மூலமாக ஓய்வூதியதாரர்கள் 100 பேருக்கு தொலைபேசி மூலமான ஆலோசனை வழங்கப்படவுள்ளது. அதற்குப் பிறகு 13 04 2020 அன்று, ஊரடங்கு காலத்தின் போது மூத்த ஓய்வூதியதாரர்கள் யோகா மற்றும் உடல்நலத்துடன் இருப்பதற்கான பயிற்சி காணொளி மாநாட்டின் மூலமாக நடத்தப்பட உள்ளது. இதில் இந்தியாவிலுள்ள 2425 நகரங்களிலிருந்து ஓய்வூதியதாரர்கள் பங்கேற்பார்கள்.
(
நிதி அமைச்சகம்
அகமதாபாத்தில் வருமானவரித்துறை சோதனை
அகமதாபாத்தில் நில வர்த்தகம் மற்றும் கட்டுமானம்,ரியல் எஸ்டேட் தொழில்களில் ஈடுபட்டிருக்கும் ஒரு குழுமம் குறித்த நம்பகமான உளவுத் தகவல்கள் கிடைத்தன் அடிப்படையில் வருமானவரித்துறை சோதனைகளை மேற்கொண்டு கைப்பற்றும் நடவடிக்கைகளை மேற்கொண்டது.
இதுவரை நடைபெற்ற சோதனையின்போது, கணக்கில் வராத 69 லட்சம்ரூபாய் ரொக்கம், 82 லட்சம் ரூபாய் மதிப்புள்ள நகைகள் கைப்பற்றப்பட்டன. இதற்கிடையே, 18 வங்கி லாக்கர்கள் விவரங்களும் கண்டுபிடிக்கப்பட்டு அவை வருமானவரித்துறையின் கட்டுப்பாட்டில் கொண்டு வரப்பட்டுள்ளன. குற்றங்களுக்கு ஆதாரமாக பெரும் ஆவணங்கள் மற்றும் மொபைல் போன்கள், பென்டிரைவ்கள், கணினிகளில் இருந்த டிஜிட்டல் தரவுகள் கண்டுபிடிக்கப்பட்டு கைப்பற்றப்பட்டன.
சில பொதுவான முகவரிகளில் இந்த குழுமத்துக்கு சொந்தமாக 96 நிறுவனங்கள் உள்ளன. நிலங்களை கைப்பற்றுவதற்கும் மற்றும் பணத்தை மாற்றுவதற்கும் இந்த நிறுவனங்கள் உபயோகப்படுத்தப்பட்டுள்ளன. பெரும்பாலான நிறுவனங்களின் பெயரில் உண்மையில் வணிகம் ஏதும் நடைபெறவில்லை என்பது தெரியவந்தது. மிகவும் சில எண்ணிக்கையிலான வருவாய் கணக்குகள் மட்டுமே தாக்கல் செய்யப்பட்டுள்ளன. நிறுவனங்கள் பதிவாளரிடம் பெரும்பாலான நிறுவனங்களின் கணக்குகள் தாக்கல் செய்யப்படவில்லை. முக்கிய குடும்ப உறுப்பினர்கள் அல்லாத இந்த நிறுவனங்களின் சில இயக்குநர்கள், வெறுமனே கையெழுத்துப்போடுவதற்கான செயல்பாடுகளுக்காக மட்டும் போலியான இயக்குநர்களாக அனுமதிக்கப்பட்டிருந்தனர்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1663253
----
(Visitor Counter : 92
பிரதமர் அலுவலகம்
வீடுகள் தோறும் மூவண்ணக்கொடி இயக்கத்திற்கு உற்சாகமான வரவேற்பை அடுத்து பிரதமர் மகிழ்ச்சி தெரிவித்துள்ளார்
வீடுகள் தோறும் மூவண்ணக்கொடி இயக்கத்திற்கு உற்சாகமான வரவேற்பை அடுத்து பிரதமர் திரு நரேந்திர மோடி மகிழ்ச்சி தெரிவித்துள்ளார்.
மைகவ்இந்தியா ட்விட்டர் பதிவு ஒன்றுக்கு பதிலளித்து பிரதமர் கூறியிருப்பதாவது:
“#வீடுகள் தோறும் மூவண்ணக்கொடி இயக்கத்திற்கு கிடைத்துள்ள உற்சாகத்தால் மிகுந்த மகிழ்ச்சி அடைந்துள்ளேன்.”
மத்திய அமைச்சரவை
மஹாகாளி ஆற்றின் குறுக்கே தார்சுலா  – தார்சுலா  இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு.நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டத்தில், மஹாகாளி ஆற்றின் குறுக்கே தார்சுலா  – தார்சுலா  இடையே பாலம் கட்டுவதற்காக இந்தியா-நேபாளம் இடையேயான புரிந்துணர்வு ஒப்பந்தத்திற்கு ஒப்புதல் அளிக்கப்பட்டுள்ளது.
இந்த ஒப்பந்தம் மூலம், இரு நாடுகளிடையேயான நட்புறவு மேலும் வலுப்பெறும்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1788007
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 135.99 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 86,415; இது கடந்த 546 நாட்களில் மிகக் குறைந்த அளவாகும்
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.25 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
குணமடைந்தோர் விகிதம் தற்போது 98.38 சதவீதம்; 2020 மார்ச் மாதத்திற்கு பின் இது மிக அதிகமான அளவாகும்.
கடந்த 24 மணி நேரத்தில் 7,886 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,41,62,765 என அதிகரித்துள்ளது. கடந்த 24 மணி நேரத்தில் 7,447 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.59, இது கடந்த 74 நாட்களாக 2 சதவீதத்துக்கும் குறைவாக உள்ளது.
வாராந்திர பாதிப்பு விகிதம் 0.63 ஆகும். இது கடந்த 33 நாட்களில் 1 சதவீதத்துக்கும் குறைவாக உள்ளது.
இதுவரை மொத்தம் 66.15 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782496
உள்துறை அமைச்சகம்
இந்தோ – திபெத் எல்லைக்காவல் படையின் பணிநிலைப் பிரிவை ஆய்வு செய்ய மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தோ – திபெத் எல்லைக்காவல் படையின் பணிநிலைப் பிரிவை ஆய்வு செய்ய ஒப்புதல் வழங்கப்பட்டுள்ளது.
இதன் மூலம் இந்தப் படையின் குறிப்பிட்ட பணிநிலைப் பிரிவுகளில் விரிவாக்கம் செய்யப்படும். புதிய பணியிடங்கள் உருவாக்கப்படுவதன் மூலம், இந்தோ – திபெத் எல்லைக்காவல் படையின் கண்காணிப்புத்திறன் மற்றும் படைத்திறன் அதிகரிக்கும்
மேலும், சண்டிகரில் மேற்குத் தலைமைப் பிரிவும், கவுஹாத்தியில் கிழக்குத் தலைமைப் பிரிவும் அமைக்க உத்தேசிக்கப்பட்டுள்ளது.
----
(Visitor Counter : 60